शेरशाह की जिंदगी से रूबरू हुए दर्शक
अपनीबुद्धिमता और बहादुरी से ताकतवर मुगल सल्तनत को खत्म कर अपनी बादशाहत कायम करने वाले बिहार के सपूत शेरशाह सूरी की कहानी दिखी नाटक शेरशाह सूरी में। प्रसिद्ध रंगकर्मी डॉ. चतुर्भुज की स्मृति में आयोजित 8वें अखिल भारतीय ऐतिहासिक नाट्य महोत्सव के पहले दिन गुरुवार को कालिदास रंगालय में नाटक शेरशाह सूरी का मंचन हुआ। इस ऐतिहासिक नाटक में शेरशाह सूरी की जिंदगी के कई पहलुओं से दर्शकों को रूबरू कराया गया। इसका निर्देशन रणधीर सिंह ने किया।
शेरशाह भारत का सम्राट ही नहीं बल्कि इतिहास का प्रसिद्ध व्यक्ति बना। बाबर जैसे दूरदर्शी तथा बहादुर योद्धा के साथ मुगल सल्तनत की नींव पड़ी तो शेरशाह को बाबर से बहुत कुछ सीखने को मिला। चुनार के किले में उसे बेगम मल्लिका भी मिली जो उसकी कामयाबी की पहली सीढ़ी थी। शेरशाह ने मुगल सल्तनत की विशाल सेना को चौसा के युद्ध में मात दी परंतु हुमायूं को हाथ नहीं लगाया। उसके मन में स्त्रियों के प्रति इतनी इज्जत थी कि उसने हुमायूं की बेगम मल्लिका को सम्मान के साथ उसके शौहर से मिलवाने की कोशिश की। कलिंजर किले को जीतने के क्रम में हथगोले से वह बुरी तरह घायल हो गया। अंत में उसी द्वारा बनवाए गए मकबरे में दफन किया गया, जो हमारे देश की अनमोल धरोहरों में एक है।
ये कलाकार थे मंच पर
आमिरहक, सरबिंद कुमार, रास राज, ऋतु राज, सुनीता भारती, माला सिन्हा, मानसी श्रीवास्तव, आर नरेंद्र, सर्फुद्दीन, धर्मेश मेहता आदि।
कालिदास रंगालय में नाटक शेरशाह सूरी का मंचन करते कलाकार।
hin_Deva hin_Deva hin_Deva hin_Deva mai_Deva bho_Deva